“มาสเตอร์คูล” เคาะราคา IPO ที่ 1.80 บ./หุ้น เตรียมลงสนาม 23 ก.ย.นี้
“มาสเตอร์คูล อินเตอร์เนชั่นแนล” หรือ KOOL ผู้ดำเนินธุรกิจจัดหา-จำหน่ายผลิตภัณฑ์พัดลมไอเย็น พัดลมไอน้ำ และพัดลมอุตสาหกรรม ภายใต้ตราสินค้า “MASTERKOOL” และ “Cooltop” เคาะราคา IPO จำนวน 120 ล้านหุ้น ที่ราคาหุ้นละ 1.80 บ. เปิดจองซื้อ 16-18 ก.ย.58 หวังเข้าเทรด mai วันที่ 23 ก.ย.นี้ โดยมีบล. ทรีนีตี้ เป็นที่ปรึกษาทางการเงิน
14 ก.ย. 2558

บริษัท มาสเตอร์คูล อินเตอร์เนชั่นแนล จำกัด (มหาชน) หรือ KOOL ระบุว่า บริษัทได้กำหนดราคาเสนอขายหุ้นสามัญเพิ่มทุนต่อประชาชนครั้งแรก (IPO) จำนวน 120 ล้านหุ้น ที่ราคาหุ้นละ 1.80 บาท  เปิดให้จองซื้อในช่วงวันที่ 16-18 ก.ย.58 จากนั้นคาดว่าจะนำหุ้น KOOL เข้าทำการซื้อขายในตลาดหลักทรัพย์ เอ็ม เอ ไอ ในวันที่ 23 ก.ย.นี้
อนึ่ง KOOL เป็นผู้ดำเนินธุรกิจจัดหาและจัดจำหน่ายผลิตภัณฑ์พัดลมไอเย็น พัดลมไอน้ำ และพัดลมอุตสาหกรรม ภายใต้ตราสินค้า “MASTERKOOL” และ “Cooltop” โดยมีบริษัทหลักทรัพย์ ทรีนีตี้ จำกัด เป็นที่ปรึกษาทางการเงิน